14.01.2025

ПОКАНА ЗА ИЗРАЗУВАЊЕ ИНТЕРЕС ЗА КОНСУЛТАНТСКИ УСЛУГИ ЗА

**КОМУНИКАЦИСКА И ПРОМОТИВНА КАМПАЊА ЗА УНАПРЕДУВАЊЕ НА ЈАВНОТО МИСЛЕЊЕ ПО ОДНОС НА ВАЖНОСТА НА УЛОГАТА НА НАСТАВНИКОТ ВО ОПШТЕСТВОТО**

**(реф.бр. MK-MES-457715-CS-CQS/007-24)**

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Консултантска компанија**

На Република Северна Македонија ѝ е одобрен заем од страна на Меѓународната банка за обнова и развој (Светска банка) за имплементација на Проектот за унапредување на основното образование. Дел од овие средства ќе бидат искористени за исплата на обврски што ќе произлезат од договор што ќе се склучи за обезбедување услуги за комуникациска и промотивна кампања за унапредување на јавното мислење по однос на важноста на улогата на наставникот во општеството.

Целта на задачата е да се дизајнира интегрирана кампања со цел отворање на дискусија за важноста на улогата на наставниците во општеството и поттикнување на активности кои ќе придонесат за зајакнување на личната мотвација и задоволството на наставниците преку унапредување на нивната општествена положба. Проценето времетраење на договорот е 12 месеци. Детален опис на работните задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува соодветните компании/организации/консултантски фирми („Kонсултанти”) да го изразат својот интерес за обезбедување на услугите. **Заинтересираните консултанти треба да достават информации/документи (портфолио на компанијата) со кои ќе се потврди дека ги исполнуваат бараните квалификации и соодветното искуство за извршување на услугите.** Квалификациите кои треба да ги поседува компанијата за да биде избрана на кратката листа на консултанти се:

1. Најмалку десет години докажано и тековно искуство во креирање и имплементација на кампањи за унапредување на јавната свест по однос на важни социјални аспекти.

2. Искуство на најмалку триесет слични проекти/задачи/договори за креирање и имплементација на кампањи за унапредување на јавната свест, како и искуство во мултидисциплинарни-интегрирани комуникации, особено во областа на образованиете.

3. Консултантот треба да има соодветен организациски капацитет и тим со соодветни квалификации за да може да ја имплементира задачата. Консултантот ќе треба да ги има на располагање и следните клучни експерти\*: тим лидер, експерт за стратешки комуникации, експерт за развој на креативна стратегија, експерт за развој на стратегија за односи со јавност и координатор на настани.

\*Во оваа прва фаза од постапката, со која се формира кратката листа на најквалификувани компании, професионални биографии на клучниот кадар нема да бидат поединечно евалуирани.

Консултантите може да се здружуваат со други компании/организации во форма на здружен настап или под-консултантство со цел зајакнување на квалификациите. Таквите здружувања може да бидат во форма на „група консултанти“ или „подконсултанти“. Во случај на „група консултанти“, членовите на групата ќе бидат групно евалуирани за потребите на формирање на кратката листа и ќе бидат заеднички и поединечно одговорни за извршување на услугите и сите членови ќе го потпишат договорот во случај на доделување на истиот на групата. Заинтересираните консултанти треба во своите изјави за интерес јасно да ја наведат структурата на нивното „здружување“ и обврските на секој од членовите и/или подконсултантите. Нејасните изјави за интерес во смисла на „во асоцијација/афилијација/соработка со“ и слично може да не бидат разгледувани при утврдување на кратката листа на најквалификувани консултанти. Според принципот „една изјава за интерес од една консултантска компанија“, секоја компанија може да одлучи дали ќе учествува како подконсултант или како самостоен консултант или како партнер во група консултанти. Една компанија може да поднесе само една изјава за интерес во истиот процес на набавка и тоа како самостоен консултант или како партнер во група консултанти. Ниту една компанија не може да биде подконсултант во случај ако поднела изјава за интерес како самостоен конултант или како член во група консултанти за истиот процес на набавка. Компанија која се јавува како подконсултант може да учествува во повеќе од една изјава за интерес, но само како подконсултант.

Изборот ќе се врши врз основа на постапка за избор според квалификациите на консултантите (Selection Based on Consultants’ Qualifications) согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Дополнителни информации може да се добијат на долунаведената адреса во работно време од 08:30 до 16:30.

**Изјавите за интерес (писмо за интерес и портфолио со организациски капацитет и референци на компанијата преку кои се претставува исполнетоста на горенаведените критериуми) на англиски или на македонски јазик треба да се достават во електронска форма најдоцна до 29.01.2025 година** на следните електронски адреси:

danijela.maneva@mon.gov.mk (CC: igor.krstevski@mon.gov.mk)

*(со назнака/предмет: Изјава за интерес по оглас бр. 007-24)*